Diari Oficial de la Generalitat Valenciana


Sumari del DOGV 9310, del 31-03-2022 (2022/2787)

Extracte de l'Ordre 2/2022 de 25, de març, de la Conselleria de Política Territorial, Obres Públiques i Mobilitat, per la qual es convoquen ajudes per a la transformació de flotes de transport de viatgers i mercaderies d'empreses privades prestadores de serveis de transport per carretera, així com d'empreses que realitzen transport privat complementari, en el marc del Pla de recuperació, transformació i resiliència, finançat per la Unió Europea- NextGenerationEU.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9310

Data del DOGV
:   31-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/2787


Data del document
:   28-03-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Extracte

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * política de transports
    * legislació

Extracte de l'Ordre 2/2022 de 25, de març, de la Conselleria de Política Territorial, Obres Públiques i Mobilitat, per la qual es convoquen ajudes per a la transformació de flotes de transport de viatgers i mercaderies d'empreses privades prestadores de serveis de transport per carretera, així com d'empreses que realitzen transport privat complementari, en el marc del Pla de recuperació, transformació i resiliència, finançat per la Unió Europea- NextGenerationEU. [2022/2787]  
BDNS (identif.): 611707.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions   
https://www.infosubvenciones.es/bdnstrans/GE/es/convocatoria/611707  
  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, i l'article 10.2 del Reial decret 983/2021, de 16 de novembre, pel qual s'aprova la concessió directa a les comunitats autònomes i a les ciutats de Ceuta i Melilla d'ajudes per a la transformació de flotes de transport de viatgers i mercaderies d'empreses privades prestadores de serveis de transport per carretera, així com d'empreses que realitzen transport privat complementari, en el marc del Pla de recuperació, transformació i resiliència (PRPT), es publica l'extracte de l'ordre 2/2022, de 28 de març, de la Conselleria de Política Territorial, Obres Públiques i Mobilitat, per la qual es convoquen aquestes ajudes, el text complet de les quals pot consultar-se en el Diari Oficial de la Generalitat Valenciana, en la Base de dades nacional de subvencions i en la pàgina web de la Conselleria de Política Territorial, Obres Públiques i Mobilitat.  
  
  
Primer. Objecte  
Convocatòria d'ajudes en règim de concurrència no competitiva per a la transformació de flotes de transport de viatgers i mercaderies d'empreses privades prestadores de serveis de transport per carretera, així com d'empreses que realitzen transport privat complementari, en el marc del Pla de recuperació, transformació i resiliència. Seran actuacions subvencionables les actuacions de desballestament (activitat 1 de l'Ordre 2/2022), que estaran sotmeses als requisits establits en les bases reguladores de la subvenció i en la convocatòria.  
  
  
Segon. Bases reguladores  
Les que s'estableixen en capítol III del Reial decret 983/2021, de 16 de novembre, pel qual s'aprova la concessió directa a les comunitats autònomes i a les ciutats de Ceuta i Melilla d'ajudes per a la transformació de flotes de transport de viatgers i mercaderies d'empreses privades prestadores de serveis de transport per carretera, així com d'empreses que realitzen transport privat complementari, en el marc del Pla de recuperació, transformació i resiliència; complementades per l'Ordre 2/2022, de 28 de març, de 2022, de la Conselleria de Política Territorial, Obres Públiques i Mobilitat, per la qual es convoquen aquestes ajudes.  
  
  
Tercer. Beneficiaris i requisits  
Seran destinataris de les ajudes les persones físiques o jurídiques que tinguen la seua residència fiscal en la Comunitat Valenciana, i complisquen amb els requisits establits en els articles 14 i 15 del Reial decret 983/2021, de 16 de novembre, i en l'apartat tercer de la convocatòria.  
  
Quart. Finançament i quantia  
La dotació de les ajudes per al conjunt d'activitats subvencionables ascendeix a un import global màxim de 29.304.437 €, finançat amb càrrec a l'aplicació pressupostària 00.31.24.49650.2 línia S8844000 del pressupost de despeses de 2022. Aquestes ajudes seran objecte de finançament amb el Mecanisme de Recuperació i Resiliència, establit pel Reglament (UE) 2021/241 del Parlament Europeu i del Consell, de 12 de febrer de 2021, en estar aquest programa inclòs en el Component 1 del Pla de recuperació, transformació i resiliència (PRTR).  
  
El repartiment entre les activitats subvencionables s'executarà segons el que es disposa en l'article 5 de la convocatòria. La quantia unitària de l'ajuda, per a cada tipologia d'actuació, queda establida en l'article 6 de la convocatòria.  
  
Cinqué. Forma i termini de presentació de les sol·licituds  
La presentació de sol·licituds i la documentació per a l'obtenció de les ajudes es realitzarà, dins dels terminis establits en l'article 9 de la convocatòria, mitjançant tràmit electrònic a través de la seu electrònica de la Generalitat (https://sede.gva.es), apartat «Serveis en línia», seleccionant l'activitat 1: desballestament.  
S'haurà de presentar una sol·licitud per vehicle.  
  
Sisé. Altres dades.  
Els destinataris últims de l'ajuda estan obligats a sol·licitar el pagament de les ajudes concedides, segons els termes establits en les bases reguladores aprovades pel Reial decret 983/2021, de 16 de novembre en allò no previst en la convocatòria.  
Els destinataris últims de l'ajuda, una vegada realitzada l'activitat, en el termini màxim de dotze mesos, comptats des de la notificació de la resolució de concessió, hauran de justificar la realització de la inversió requerida per a dur a terme l'actuació objecte de l'ajuda.  
Els destinataris últims de l'ajuda hauran de complir les obligacions previstes en l'article 11 de la convocatòria.  
  
Contra l'ordre de convocatòria de les ajudes, que posa fi a la via administrativa es podrà, potestativament, interposar recurs de reposició en el termini d'un mes comptat des de la publicació en el Diari Oficial de la Generalitat Valenciana, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació en el Diari Oficial de la Generalitat Valenciana.  
  
València, 28 de març de 2022.- El conseller de Política Territorial, Obres Públiques i Mobilitat: Arcadi España García.